ประเทศเวเนซุเอลา

ประเทศในทวีปอเมริกาใต้
7°N 65°W﻿ / ﻿7°N 65°W﻿ / 7; -65
| สาธารณรัฐโบลีวาร์เวเนซุเอลา República Bolivariana de Venezuela (สเปน) |
| --- | --- |
   ธงชาติ     ตราแผ่นดิน  
คำขวัญ: "พระเจ้าและสหพันธ์" (สเปน: Dios y Federación)
เพลงชาติ: "โกลเรียอัลบราโบปูเอโบล"
พื้นที่ที่ประเทศเวเนซุเอลาควบคุมแสดงในสีเขียวเข้ม; บริเวณที่อ้างสิทธิ์แต่มิได้ควบคุมแสดงในสีเขียวอ่อน
เมืองหลวง และเมืองใหญ่สุด: การากัส 10°30′N 66°55′W﻿ / ﻿10.500°N 66.917°W﻿ / 10.500; -66.917
ภาษาราชการ: สเปน[b]
ภาษาพื้นเมือง:  26 ภาษา  เปียโกโป บานิวา โลโกโน วายู วาราโอ เปมอน ปานาเร เยะกวานา ยุกปา แคริบ อากาวาโย ยาเปรรีอา มาโปโย ยาวารานา โฮดือ ปุยนาเบ ฮีวี บารี อูรูวัก ซาเป ปูเม เปียโรอา  ยาโนมามือ ซานือมา ยานัม เยรัล  
ภาษาพูดอื่น ๆ: อังกฤษ เยอรมัน โปรตุเกส อิตาลี จีน อาหรับ
กลุ่มชาติพันธุ์  (ค.ศ. 2011): 51.6% เมสติโซ (ผสมระหว่างชนพื้นเมืองกับชนผิวขาว) 43.6% ชนผิวขาว 3.6% ชนผิวดำ 1.2% ชนพื้นเมือง
ศาสนา  (ค.ศ. 2012): 91% คริสต์ —71% โรมันคาทอลิก —17% โปรเตสแตนต์ —3% นิกายอื่น ๆ 8% ไม่มี 1% อื่น ๆ
เดมะนิม: ชาวเวเนซุเอลา
การปกครอง: สหพันธ์สาธารณรัฐระบบประธานาธิบดีและระบบพรรคเด่น

• ประธานาธิบดี : นิโกลัส มาดูโร (โดยพฤตินัย) (โต้แย้ง) ฮวน กวยโด (โต้แย้ง)
• รองประธานาธิบดี : เดลซิ โรดริเกซ (ตำแหน่งในรัฐธรรมนูญถูกโต้แย้ง)
 
สภานิติบัญญัติ: รัฐสภา
เอกราชจากสเปน

• ประกาศ : 5 กรกฎาคม ค.ศ. 1811
• เป็นที่ยอมรับ : 29 มีนาคม ค.ศ. 1845
• เข้าร่วมสหประชาชาติ : 15 พฤศจิกายน ค.ศ. 1945
• รัฐธรรมนูญฉบับปัจจุบัน : 20 ธันวาคม ค.ศ. 1999
 
พื้นที่
• รวม: 916,445 ตารางกิโลเมตร (353,841 ตารางไมล์) (อันดับที่ 32)
• แหล่งน้ำ (%): 3.2%[d]
ประชากร
• พ.ศ. 2560 ประมาณ:  31,568,179 (รัฐบาล) 28,067,000 (IMF) (อันดับที่ 45)
• ความหนาแน่น: 33.74 ต่อตารางกิโลเมตร (87.4 ต่อตารางไมล์) (อันดับที่ 144)
จีดีพี (อำนาจซื้อ) : ค.ศ. 2022 (ประมาณ)
• รวม:  191.329 พันล้านดอลลาร์สหรัฐ (อันดับที่ 81)
• ต่อหัว:  7,108 ดอลลาร์สหรัฐ (อันดับที่ 159)
จีดีพี (ราคาตลาด) : ค.ศ. 2022 (ประมาณ)
• รวม:  82.145 พันล้านดอลลาร์สหรัฐ (อันดับที่ 94)
• ต่อหัว:  3,052 ดอลลาร์สหรัฐ (อันดับที่ 145)
จีนี (ค.ศ. 2013):  44.8 ปานกลาง
เอชดีไอ (ค.ศ. 2021):  0.691 ปานกลาง · อันดับที่ 120
สกุลเงิน: โบลิบาร์ดิฮิตัล (VED)
เขตเวลา: UTC−4 (VET)
รูปแบบวันที่: วว/ดด/ปปปป (CE)
ขับรถด้าน: ขวามือ
รหัสโทรศัพท์: +58
โดเมนบนสุด: .ve
 ^  "สาธารณรัฐโบลีวาร์เวเนซุเอลา" เป็นชื่อทางการและชื่อเต็มของประเทศตั้งแต่ได้ประกาศใช้ในรัฐธรรมนูญ ค.ศ. 1999 เพื่อเป็นเกียรติแก่ซิมอน โบลิบาร์ ^  รัฐธรรมนูญยังรับรองภาษาพื้นเมืองทั้งหมดที่พูดในประเทศด้วย ^  กลุ่มย่อยที่สำคัญบางกลุ่มรวมถึงเชื้อสายของชาวสเปน, ชาวโปรตุเกส, ชาวอิตาลี, อินเดียนแดง, ชาวแอฟริกา, ชาวอาหรับ และชาวเยอรมัน ^  พื้นที่รวมนับเฉพาะอาณาเขตที่เวเนซุเอลาควบคุมเท่านั้น ^  เมื่อวันที่ 1 ตุลาคม ค.ศ. 2021 สกุลเงินโบลิบาร์เวเนซุเอลามีชื่อใหม่คือ โบลิบาร์ดิฮิตัล (ISO 4217 รหัส VED) มูลค่า 1,000,000 โบลิบาร์โซเบราโน 
เวเนซุเอลา (อังกฤษ: Venezuela, ออกเสียง: /ˌvɛnəˈzweɪlə/; สเปน: Venezuela, ออกเสียง: [beneˈswela] ไฟล์:Venezuela.ogg) มีชื่อทางการคือ สาธารณรัฐโบลีวาร์เวเนซุเอลา (อังกฤษ: Bolivarian Republic of Venezuela, สเปน: República Bolivariana de Venezuela) เป็นประเทศบนชายฝั่งทางเหนือของทวีปอเมริกาใต้ มีอาณาเขตจรดประเทศโคลอมเบียทางทิศตะวันตก จรดบราซิลทางทิศใต้ และจรดกายอานาทางทิศตะวันออก
เวเนซุเอลามีดินแดนราว 916,445 ตารางกิโลเมตร และมีประชากรโดยประมาณ 29,105,632 คน เวเนซุเอลาถูกพิจารณาว่าเป็นรัฐที่มีความหลากหลายทางชีวภาพสูงอย่างยิ่ง โดยถิ่นที่อยู่มีตั้งแต่เทือกเขาแอนดีสทางตะวันตกไปถึงป่าฝนแอ่งแอมะซอนทางใต้ ผ่านที่ราบยาโนสอันกว้างใหญ่และชายฝั่งแคริบเบียนในตอนกลางและสามเหลี่ยมปากแม่น้ำโอรีโนโกทางตะวันออก
เวเนซุเอลาเป็นสหพันธรัฐที่มีประธานาธิบดีเป็นประมุข ประกอบด้วย 23 รัฐ, ดิสตริโตกาปิตัล ซึ่งมีกรุงการากัส และ เดเปนเดนเซียสเฟเดราเลส ซึ่งประกอบด้วยหมู่เกาะนอกชายฝั่งเวเนซุเอลา เวเนซุเอลาอ้างสิทธิ์เหนือดินแดนทั้งหมดของกายอานาที่อยู่ฝั่งตะวันตกของแม่น้ำเอสเซกวีโบ ซึ่งผืนดิน 159,500 ตารางกิโลเมตรนี้ถูกตั้งฉายาว่า "กัวยานาเอเซกิบา" หรือ "เขตที่ถูกเรียกร้องคืน"
เวเนซุเอลาเป็นหนึ่งในประเทศที่กลายเป็นเมืองที่สุดในลาตินอเมริกา ชาวเวเนซุเอลาส่วนใหญ่อาศัยอยู่ในนครทางเหนือ โดยเฉพาะอย่างยิ่ง กรุงการากัส เมืองหลวงของประเทศ ซึ่งเป็นนครใหญ่สุดเช่นกัน นับแต่การค้นพบน้ำมันในต้นคริสต์ศตวรรษที่ 20 เวเนซุเอลากลายเป็นหนึ่งในประเทศผู้ส่งออกน้ำมันของโลก และมีน้ำมันสำรองใหญ่ที่สุด จากเดิมที่เวเนซุเอลาเป็นประเทศด้อยพัฒนาที่ส่งออกโภคภัณฑ์ทางการเกษตร เช่น กาแฟและโกโก้ แต่น้ำมันขึ้นมาครองการส่งออกและรายได้ภาครัฐอย่างรวดเร็ว ปริมาณน้ำมันที่มากเกินความต้องการในคริสต์ทศวรรษ 1980 นำไปสู่วิกฤตหนี้สินภายนอกและวิกฤตเศรษฐกิจอันยาวนาน ซึ่งเงินเฟ้อแตะ 100% ในปี 2539 และอัตราความยากจนพุ่งแตะ 66% ในปี 2538 โดยที่ในปี 2541 จีดีพีต่อหัวร่วงลงอยู่ระดับเดียวกับปี 2506 หรือลดลงหนึ่งในสามจากจุดสูงสุดในปี 2521 การฟื้นตัวของราคาน้ำมันหลังปี 2544 กระตุ้นเศรษฐกิจเวเนซุเอลาและอำนวยการบริโภคทางสังคม แม้ผลกระทบจากวิกฤตการเงินโลกปี 2551 จะทำให้เกิดเศรษฐกิจตกต่ำครั้งใหม่ อย่างไรก็ดี จนถึงปี 2553 เศรษฐกิจเวเนซุเอลากลับมาเติบโตอีกครั้ง เวเนซุเอลายังได้อ้างว่าตนตั้งอยู่ในตะวันออกกลางและสันนิบาตอาหรับ
น้ำตกเอนเจล